

. : i ;. : J

 ':;'.:::;;.

ΒΟΥΛΗ ΤΩΝ ΕΛΛΗΝΩΝ

**ΜΑΡΚΟΣ ΕΜΜ. ΚΑΦΟΥΡΟΣ ΒΟΥΛΕΥΤΗΣ ΚΥΚΜΔΩΝ Ν.Δ**

# ΑΝΑΦΟΡΑ

Προς: Τον Υπουργό Εσωτερικών, κ. Θεόδωρο Λιβάνιο

Θέμα: Αίτημα για μέτρα στήριξης των εργαζομένων στους Δήμους των Κυκλάδων Κύριε Υπουργέ,

Καταθέτω ως αναφορά τη συνημμένη επιστολή των Σωματείων και Συλλόγων των εργαζόμενων

στους Δήμους των Κυκλάδων, σύμφωνα με την οποία, τεκμηριώνεται η ανάγκη λήψης μέτρων ώστε να υποστηριχτεί το έργο των υπηρεσιών που οι Δήμοι παρέχουν.

Η επιστολή θίγει δυο χρόνια προβλήματα που χρήζουν άμεσης αντιμετώπισης και απαιτούν τη μέριμνα της πολιτείας. Το πολύ υψηλό κόστος ζωής στους νησιωτικούς Δήμους, προτρέπει τους εργαζομένους να χρησιμοποιήσουν κάθε πρόσφορο μέσο, όπως οι μετατάξεις, για να συνεχίσουν τον εργασιακό τους βίο, σε τοποθεσίες εκτός των νησιωτικών περιφερειών, με ευνοϊκότερες συνθήκες για τους ίδιους και τις οικογένειες τους. Αν σε αυτό προστεθεί και η έλλειψη κινήτρων μετάβασης στα νησιά, το αποτέλεσμα είναι μια διαρκής υποστελέχωση με πολλαπλό αρνητικό αντίκτυπο στις νησιωτικές κοινωνίες.

Ως βουλευτής Κυκλάδων, είμαι σε διαρκή επαφή με τα προβλήματα των νησιωτών και η άποψη μου

είναι πως η πολιτεία θα πρέπει να βρει τρόπους ώστε να καταστήσει τους νησιωτικούς Δήμους ένα ελκυστικό μέρος για να εργάζεται κάποιος. Αν αναλογιστούμε τη βαρύτητα της τουριστικής οικονομίας και την υπερφόρτωση των νησιών, εύλογα προκύπτει ότι θα πρέπει να υπάρξει πολιτική βούληση για ενίσχυση των υποδομών και την επαρκή στελέχωση των Δήμων. Η επαρκής στελέχωση δεν αφορά μόνο στην εργασιακή ικανοποίηση των εργαζομένων αλλά και στη σωστή εξυπηρέτηση κατοίκων και επισκεπτών ενώ δίνει στους Δήμους την ικανότητα, όχι μόνο να οραματίζονται τα αναγκαία έργα υποδομών αλλά και να τα υλοποιούν εγκαίρως με τελικό αποδέκτη το τουριστικό προϊόν.

Κατόπιν των ανωτέρω, με γνώμονα την αντιμετώπιση της υποστελέχωσης των Δήμων στις Κυκλάδες, ερωτάσθε κ. Υπουργέ :

α)Υπάρχει κυβερνητικός σχεδιασμός ώστε να θεσμοθετηθούν μορφές επιδότησης - οικονομικής

ενίσχυσης για τους εργαζόμενους που επιλέγουν να εργαστούν στους Δήμους των Κυκλάδων;

β) Υπάρχει πολιτική βούληση για αλλαγές και εισαγωγή ευέλικτων κριτηρίων στη διαδικασία πρόσληψης μόνιμου προσωπικού για τους Ο.Τ.Α 1ου βαθμού, ώστε οι υποψήφιοι εργαζόμενοι να παραμένουν στους νησιωτικούς Δήμους μετά τη πρόσληψη τους;

 Ο αναφέρων βουλευτής

Μάρκος Εμμ.Καφούρος Βουλευτής Κυκλάδων Ν.Δ

Αθήνα 22.07.2025

Σωματεία/Σύλλογοι Εργαζομένων Δήμων Κυκλάδων

ΠΡΟΣ: **1)** κ. Υπουργό Εσωτερικών

1. Περιφερειακή Ένωση Δήμων Νοτίου Αιγαίου
2. κ. Δημάρχους Δήμων

Άνδρου, Ανάφης, Θήρας -Θηρασιάς, Ίου, Μήλου, Μυκόνου, Νάξου Μικρών Κυκλάδων, Πάρου - Αντιπάρου, Σίκινου, Σύρου – Ερμούπολης, Τήνου, Φολεγάνδρου

1. Περιφέρεια Νοτίου Αιγαίου
2. κ.κ Βουλευτές Κυκλάδων
3. ΠΟΕ ΟΤΑ
4. ΠΟΠ ΟΤΑ
5. Μέλη Σωματείων -Συλλόγων
6. Μ.Μ.Ε

Αξιότιμες Κυρίες και Αξιότιμοι Κύριοι,

Οι υπάλληλοι των νησιωτικών Δήμων αντιμετωπίζουμε σημαντικές δυσκολίες στην καθημερινότητά μας.

Οι ιδιαιτερότητες της νησιωτικότητας, σε συνδυασμό με την απόσταση από το ηπειρωτικό κέντρο, δημιουργούν σύνθετα κοινωνικά και οικονομικά προβλήματα, που καθιστούν τη διαβίωση ιδιαίτερα απαιτητική.

Με τις δυσκολίες να εντείνονται κατά τους χειμερινούς μήνες ειδικά σε μικρότερα και απομονωμένα νησιά όπως :

Έλλειψη νοσοκομείων και εξειδικευμένων γιατρών καθώς πολλά νησιά διαθέτουν μόνο αγροτικά ιατρεία ή μικρά Κέντρα Υγείας με αποτέλεσμα την μετάβαση σε άλλες πόλεις με ότι αυτό συνεπάγεται (δαπάνη στέγασης, σίτισης, εξόδων συνοδών)

Καθυστέρηση διακομιδής σε επείγοντα περιστατικά, ειδικά αν οι καιρικές συνθήκες δεν την επιτρέπουν.

Αραιά δρομολόγια εκτός τουριστικής περιόδου, κακές καιρικές συνθήκες που συχνά διακόπτουν την συγκοινωνία.

Κόστος μετακίνησης με πανάκριβα εισιτήρια και με ένα Μεταφορικό Ισοδύναμο απρόβλεπτο.

Το κόστος ζωής στα νησιά είναι υψηλότερο σε σχέση με την ηπειρωτική Ελλάδα.

Οι τιμές των βασικών αγαθών και των καυσίμων είναι αυξημένες λόγω του κόστους μεταφοράς. Οι μισθοί των εποχιακών ιδιωτικών υπαλλήλων στα νησιά είναι τόσο δυσανάλογοι με τους

εποχιακούς υπαλλήλους των Δήμων, που δεν προτιμάται η εργασία στους Δήμους ούτε καν για εποχιακή απασχόληση.

Οι δημοτικοί υπάλληλοι των νησιών είμαστε εξουθενωμένοι.

Μέσα σε όλα αυτά έρχεται να προστεθεί η υποστελέχωση των δημοτικών υπηρεσιών.

Πολλοί νησιωτικοί δήμοι λειτουργούν με ελάχιστο προσωπικό, γεγονός που επηρεάζει άμεσα την ποιότητα των παρεχόμενων υπηρεσιών προς τους πολίτες.

Η αδυναμία κάλυψης θέσεων, είτε λόγω γεωγραφικής απομόνωσης είτε λόγω έλλειψης κινήτρων για τους εργαζόμενους, είτε λόγω μετατάξεων σε άλλους δημόσιους φορείς λόγω καλύτερου μισθολογίου και λιγότερου φόρτου εργασίας, οδηγεί σε καθυστερήσεις στην εξυπηρέτηση, δυσκολίες στην υλοποίηση έργων υποδομής και γενικότερα σε διοικητική δυσλειτουργία.

Παράλληλα, το προσωπικό που υπηρετεί στους νησιωτικούς δήμους αναγκάζεται συχνά να καλύπτει πολλαπλούς ρόλους, με αποτέλεσμα την υπερφόρτωση και την επαγγελματική εξουθένωση.

Αυτό έχει άμεσο αντίκτυπο τόσο στην αποτελεσματικότητα της διοίκησης όσο και στην καθημερινότητα των κατοίκων, οι οποίοι στερούνται βασικών υπηρεσιών.

Έχετε αναρωτηθεί γιατί με το Ενιαίο Σύστημα Κινητικότητας οι δημοτικοί υπάλληλοι ήταν οι πρώτοι και οι περισσότεροι που αποχώρησαν από τους οργανισμούς τους ?

Οι δημοτικοί υπάλληλοι των νησιωτικών Δήμων θεωρούμε ότι είναι επιτακτική ανάγκη να δώσετε την προσοχή σας και ιδιαίτερα **την στήριξή σας** στα δύο μεγάλα προβλήματα που μας ταλανίζουν

την οικονομική δυσχέρεια που προκαλείται στην καθημερινότητά μας ως κάτοικοι νησιωτικών περιοχών, όπου ζητούμε **να θεσμοθετηθεί ένα επίδομα νησιωτικότητας**, &

την υποστελέχωση των υπηρεσιών, όπου ζητούμε **την τροποποίηση στον τρόπο πρόσληψης μόνιμου προσωπικού νησιωτικών δήμων** έτσι να υπάρχει περισσότερη αυτονομία και ευελιξία σε αυτό.

Με εκτίμηση και προσδοκία για την θετική εξέταση των αιτημάτων μας, αναμένοντας την υποστήριξή σας.

# Με τιμή

Σύλλογος Εργαζομένων Δήμου Άνδρου

Σύλλογος Εργαζομένων Επαρχίας Θήρας ΝΠΔΔ και ΛΤ αυτών (Θήρα, Θηρασιά, Ανάφη, Ίο, Σίκινο Φολέγανδρο)

Σωματείο Εργαζομένων Δήμου Μυκόνου

Σύλλογος Εργαζομένων ΟΤΑ Μήλου

Σύλλογος Εργαζομένων Δήμου Νάξου και Μικρών Κυκλάδων Σύλλογος Εργαζομένων Πάρου – Αντιπάρου

Σωματείο Εργαζομένων Δήμου Σύρου-Ερμούπολης Σωματείο Εργαζομένων Δήμου Τήνου